
Parlamentul  României

Camera  Deputaţilor
Comisia pentru Sănătate  şi Familie
                  Nr. 28/ 89 / 15  martie  2007                                      

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, raportul asupra proiectului de Lege privind aprobarea Ordonanţei de urgenţă a Guvernului nr.175/2005 pentru modificarea unor acte normative care reglementează activitatea în domeniul sanitar ( PLX 80/2006), adoptat de Senat în şedinţa din 15 februarie 2006 şi  trimis comisiei  pentru examinare, în fond,  în procedură de urgenţă, cu adresa  nr.PLX 80 din 22 februarie 2006, Camera Deputaţilor fiind Cameră decizională.

La întocmirea raportului, comisia a avut în vedere avizul Comisiei juridice, de disciplină şi imunităţi nr.PLX 80/8.03.2006 , avizul Comisiei pentru buget, finanţe şi bănci nr.71/1.03.2006, precum şi  avizul Consiliului Legislativ nr.1715/6.12.2005.
În raport de obiectul şi conţinutul său, proiectul de lege  face parte din categoria legilor ordinare în conformitate cu prevederile art.73 din Constituţia României, republicată.

                 PREŞEDINTE,                                                   SECRETAR,
DEP.ACAD.PROF.DR.MIRCEA IFRIM               DEP. DR.ION LUCHIAN

Parlamentul  României

Camera  Deputaţilor
Comisia pentru Sănătate  şi Familie
                                                                                         Nr. 28/ 89 /15   martie  2007                                                                                                    

R A P O R T 

asupra proiectului de Lege privind aprobarea Ordonanţei de urgenţă a Guvernului nr. 175/2005 pentru modificarea unor acte normative care reglementează activitatea în domeniul sanitar ( PLX 80/2006)
1. Cu adresa nr.PLX  80 din 22 februarie 2006, Comisia pentru sănătate şi familie a fost sesizată cu dezbaterea, în fond, în procedură de urgenţă, a proiectului de Lege privind aprobarea Ordonanţei de urgenţă a Guvernului nr. 175/2005 pentru modificarea unor acte normative care reglementează activitatea în domeniul sanitar ( PLX 80/2006).
 La întocmirea raportului, comisia a avut în vedere avizul Comisiei juridice, de disciplină şi imunităţi nr.PLX 80/8.03.2006 , avizul Comisiei pentru buget, finanţe şi bănci nr.71/1.03.2006, precum şi  avizul Consiliului Legislativ nr.1715/6.12.2005.

Proiectul de lege are ca obiect de reglementare modificarea  art.38 din Legea nr.306/2004 privind exercitarea profesiei de medic, precum şi organizarea şi funcţionarea Colegiului Medicilor din România , cu modificările şi completările ulterioare , a art.44 din Legea nr.307/2004 privind exercitarea profesiei de asistent medical şi a profesiei de moaşă, precum şi organizarea şi funcţionarea Ordinului Asistenţilor Medicali şi Moaşelor din România, cu modificările şi completările ulterioare şi a art.37 din Legea nr.308/2004 privind exercitarea profesiei de medic dentist, precum şi înfiinţarea, organizarea şi funcţionarea Colegiului  Medicilor Dentişti din România , cu modificările ulterioare.

În anul 2006, bugetul Fondului  naţional unic de asigurări sociale de sănătate nu a putut suporta efectele financiare generate de aplicarea acestor prevederi. Ca urmare, a fost necesară prorogarea termenului de intrare în vigoare a acestor prevederi, până la data de 1 ianuarie 2007.
Având în vedere cele menţionate mai sus, comisia propune  Plenului Camerei Deputaţilor spre dezbatere şi adoptare proiectul de lege care face obiectul raportului  .

2. Proiectul de lege face parte din  categoria legilor ordinare, potrivit prevederilor articolului 73 din Constituţia României, republicată.

3. La lucrările Comisiei pentru sănătate şi familie  din data de 13.03.2007 au participat 14 deputaţi, doi deputaţi fiind absenţi motivat .

Raportul comisiei  a fost adoptat în unanimitate  .

 4.Proiectul de lege, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat , este de competenţa decizională a Camerei Deputaţilor.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente:

	Nr.

crt.
	Text ordonanţa de urgenţă
	Text Senat
	Text propus de Comisie

( autorul amendamentului )
	Motivarea amendamentelor propuse

	0.
	1.
	2.
	3.
	4.

	1.
	____
	Titlul legii

“Lege privind aprobarea Ordonanţei de urgenţă a Guvernului nr. 175/2005 pentru modificarea unor acte normative care  reglementează activitatea în domeniul sanitar” 

	Nemodificat 

	

	2.
	___
	Articol unic

„Articol unic. – Se aprobă Ordonanţa de urgenţă a Guvernului nr.175 din 8 decembrie 2005 pentru modificarea unor acte normative care reglementează activitatea în domeniul sanitar, publicată în Monitorul Oficial al României , Partea I, nr.1131 din 14 decembrie 2005.”


	„Articol unic. – Se aprobă Ordonanţa de urgenţă a Guvernului nr.175 din 8 decembrie 2005 pentru modificarea unor acte normative care reglementează activitatea în domeniul sanitar, publicată în Monitorul Oficial al României , Partea I, nr.1131 din 14 decembrie 2005,  cu următoarele modificări :”


	Pentru respectarea normelor de tehnică legislativă.

	3.
	Titlul ordonanţei de urgenţă
“Ordonanţă de urgenţă pentru modificarea unor acte normative care reglementează activitatea în domeniul sanitar  .”


	Nemodificat 

	Nemodificat 

	

	4.
	Art.I
„Art.I. - La articolul 38 din Legea nr.306/2004 privind exercitarea profesiei de medic, precum şi organizarea şi funcţionarea Colegiului Medicilor din România, publicată în Monitorul Oficial al României , Partea I, nr.587 din 30 iunie 2004, cu modificările şi completările ulterioare, litera h) se modifică şi va avea următorul cuprins: 
"h) medicii în activitate sau pensionari, precum şi soţul sau soţia şi copiii aflaţi în întreţinerea acestora beneficiază în mod gratuit, începând cu data de 1 ianuarie 2007, de asistenţă medicală, medicamente şi proteze, în condiţiile respectării dispoziţiilor legale privind plata contribuţiei la asigurările sociale de sănătate." 


	Nemodificat  

	Se abrogă.
	Legea nr.306/2004 a fost abrogată prin prevederile art.467 din Legea nr.95/2006.



	5.
	Art.II

„Art.II. - La articolul 44 din Legea nr.307/2004 privind exercitarea profesiei de asistent medical şi a profesiei de moaşă, precum şi organizarea şi funcţionarea Ordinului Asistenţilor Medicali şi Moaşelor din România, publicată în Monitorul Oficial al României , Partea I, nr.578 din 30 iunie 2004, cu modificările ulterioare, litera i) se modifică şi va avea următorul cuprins: 
"i) asistenţii medicali şi moaşele în activitate sau pensionari, precum şi soţul sau soţia şi copiii aflaţi în întreţinerea acestora beneficiază în mod gratuit, începând cu data de 1 ianuarie 2007, de asistenţă medicală, medicamente şi proteze, în condiţiile respectării dispoziţiilor legale privind plata contribuţiei la asigurările sociale de sănătate." 
	Nemodificat 
	Nemodificat 
	

	6.
	Art.III

„Art.III. - La articolul 37 din  Legea nr.308/2004 privind exercitarea profesiei de medic dentist, precum şi înfiinţarea, organizarea şi funcţionarea Colegiului Medicilor Dentişti din România, publicată în Monitorul Oficial al României , Partea I, nr.582 din 30 iunie 2004, cu modificările ulterioare, litera h) se modifică şi va avea următorul cuprins: „h) medicii dentişti în activitate sau pensionari, precum şi soţul sau soţia şi copiii aflaţi în întreţinerea acestora beneficiază în mod gratuit, începând cu data de 1 ianuarie 2007, de asistenţă medicală, medicamente şi proteze, în condiţiile respectării dispoziţiilor legale privind plata contribuţiei la asigurările sociale de sănătate." 

	Nemodificat 
	Se abrogă.
	Legea nr.308/2004 a fost abrogată prin prevederile art.552 din Legea nr.95/2006.



În urma dezbaterilor care au avut loc nu au fost înregistrate amendamente respinse .

                       PREŞEDINTE,                                                                                                    SECRETAR,

   DEP.ACAD.PROF.DR.MIRCEA IFRIM                                                               DEP. DR.ION LUCHIAN

